Μάρκους Σλότερ

Ο Μάρκους Άντονι Σλότερ (αγγλικά:Marcus Anthony Slaughter), (Σαν Λεάντρο, 18 Μαρτίου 1985) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ στην ΑΕΚ.

Επαγγελματική σταδιοδρομία 
Αφού δεν επιλέχθηκε στο NBA Ντραφτ του 2006, υπέγραψε συμβόλαιο με την τουρκική Καρσίγιακα. Είχε μία παραγωγική σεζόν με την ομάδα, με μέσο όρο 13,3 πόντους, 10,1 ριμπάουντ, 1,2 τάπες και 2,3 κλεψίματα ανά αγώνα. Επίσης, ονομάστηκε ο Πολυτιμότερος Παίκτης του τουρκικού All-Star Game του 2007. Στη συνέχεια, τον Ιούνιο του 2007, υπέγραψε διετές συμβόλαιο με τους Μαϊάμι Χιτ, αλλά αποδεσμεύθηκε στις 29 Οκτωβρίου 2007. 

Για τη σεζόν 2007-08, είχε υπογράψει με την ισραηλινή Χάποελ Ιερουσαλήμ. Στη συνέχεια, αφού αποδεσμεύτηκε από την Χάποελ, υπέγραψε με τη ΜΚΜ Γκραβελίν-Ντανκέρκ στη γαλλική Pro A. 

Τη σεζόν 2008-2009, υπέγραψε μονοετές συμβόλαιο με τη γερμανική Άισμπερεν Μπρέμερχαφεν. Τον Αύγουστο του 2009, υπέγραψε συμβόλαιο ενός έτους με τη γαλλική Νανσί Μπασκέτ. 

Στις 27 Ιουλίου 2010, υπέγραψε μονοετές συμβόλαιο με την ισπανική Βαγιαδολίδ. Στο τέλος της σεζόν 2010-11 της ACB, ο Σλότερ τιμήθηκε με το βραβείο του Πιο Θεαματικού Παίκτη της ACB. 

Τον Ιούλιο του 2011, υπέγραψε συμβόλαιο ενός έτους με τη γερμανική Μπρόζε Μπάμπεργκ. Ένα χρόνο αργότερα και μετά την κατάκτηση του Πρωταθλήματος και του Κυπέλλου Γερμανίας της σεζόν 2011-12, ο Σλότερ επέστρεψε στην Ισπανία και υπέγραψε με τη Ρεάλ Μαδρίτης της Ευρωλίγκα. Τον Αύγουστο του 2013, παρέτεινε το συμβόλαιο του με τη Ρεάλ Μαδρίτης μέχρι το τέλος της σεζόν 2013-14. 

Τη σεζόν 2014-15, η Ρεάλ Μαδρίτης κέρδισε τον τίτλο της Ευρωλίγκα, αφού κέρδισε τον Ολυμπιακό στον τελικό της διοργάνωσης με 78-59. Η Ρεάλ Μαδρίτης ολοκλήρωσε τη σεζόν με την κατάκτηση του Πρωταθλήματος Ισπανίας, αφού κέρδισε τη Μπαρτσελόνα με 3-0 στη σειρά των τελικών. Τελικά, εκείνη τη σεζόν, η Ρεάλ Μαδρίτης κατάφερε να κάνει το τριπλ κράουν. Το Σεπτέμβριο του 2015, ο Σλότερ χώρισε τους δρόμους του με τη Ρεάλ Μαδρίτης. 

Στις 6 Σεπτεμβρίου 2015, υπέγραψε διετές συμβόλαιο με την τουρκική Νταρουσάφακα. 

Στις 14 Αυγούστου 2017, υπέγραψε μονοετές συμβόλαιο με την ιταλική Βίρτους Μπολόνια. 

Στις 9 Αυγούστου 2019, υπέγραψε συμβόλαιο με την ΑΕΚ.  Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Στις 29 Ιουλίου 2020, ανανέωσε το συμβόλαιό του με την ΑΕΚ μέχρι το 2021. Στις 19 Νοεμβρίου 2020, υποβλήθηκε σε αρθροσκόπηση στο αριστερό γόνατο, μένοντας εκτός δράσης για περίπου ένα μήνα.

Τίτλοι

Συλλογικοί

Μπρόζε Μπάμπεργκ 

 Πρωτάθλημα Γερμανίας: (2012)
 Κύπελλο Γερμανίας: (2012)

Ρεάλ Μαδρίτης 
 3x Σούπερ Καπ Ισπανίας: (2012, 2013, 2014)
 2x Πρωτάθλημα Ισπανίας: (2013, 2015)
 2x Κύπελλο Ισπανίας: (2014, 2015)
 Ευρωλίγκα: (2015)

Α.Ε.Κ. 
Κύπελλο Ελλάδας: (2020)

Ατομικοί 

 Τούρκικο All Star Game: (2007)
 MVP Τούρκικου All Star Game: (2007)
 Πιο θεαματικός παίκτης του Πρωταθλήματος Ισπανίας: (2011)
 Ελληνικό All-Star Game: (2020)

Παραπομπές

Εξωτερικοί σύνδεσμοι 
 Επίσημος ιστότοπος 
 Προφίλ στο acb.com 
 Προφίλ στο draftexpress.com 
 Προφίλ στο eurobasket.com 
 Προφίλ στην euroleague.net 
    
    

Αμερικανοί καλαθοσφαιριστές
Σέντερ
Πάουερ φόργουορντ
Καλαθοσφαιριστές Καρσίγιακα
Καλαθοσφαιριστές Πρωταθλήματος Τουρκίας
Καλαθοσφαιριστές τουρκικών συλλόγων
Καλαθοσφαιριστές Χάποελ Ιερουσαλήμ
Καλαθοσφαιριστές Πρωταθλήματος Ισραήλ
Καλαθοσφαιριστές ισραηλινών συλλόγων
Καλαθοσφαιριστές Γκραβλίν
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές Άισμπερεν Μπρεμερχάφεν
Καλαθοσφαιριστές Πρωταθλήματος Γερμανίας
Καλαθοσφαιριστές γερμανικών συλλόγων
Καλαθοσφαιριστές ΣΤΜ Λε Αβρ
Καλαθοσφαιριστές Νανσί Μπασκέτ
Καλαθοσφαιριστές Βαγιαδολίδ
Καλαθοσφαιριστές Πρωταθλήματος Ισπανίας
Καλαθοσφαιριστές ισπανικών συλλόγων
Καλαθοσφαιριστές Μπρόζε Μπάσκετς
Καλαθοσφαιριστές Ρεάλ Μαδρίτης
Καλαθοσφαιριστές Νταρουσάφακα
Καλαθοσφαιριστές Βίρτους Μπολόνια
Καλαθοσφαιριστές Λέγκα Μπάσκετ Σέριε Α
Καλαθοσφαιριστές ιταλικών συλλόγων
Καλαθοσφαιριστές Μπαχτσεσεχίρ Κολέζι Σ.Κ.
Καλαθοσφαιριστές ΑΕΚ
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα